РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/63-21

9. март 2021. године

Б е о г р а д

**З А П И С Н И К**

**23. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО**

**НАРОДНЕ СКУПШТИНЕ, ОДРЖАНЕ 8. МАРТА 2021. ГОДИНЕ**

 Седница је почела у 12,05 часова.

 Седницом је председавала Јелена Жарић Ковачевић, председник Одбора.

 Седници су присуствовали чланови Одбора: Невена Веиновић, Вук Мирчетић, Оља Петровић, Лука Кебара, Угљеша Мрдић, Жељко Томић, Илија Матејић, Милена Поповић, Миленко Јованов и Виолета Оцокољић.

Седници су присуствовали Арпад Фремонд, заменик члана Одбора Балинта Пастора, Војислав Вујић, заменик члана Одбора Марије Јевђић, Борисав Ковачевић, заменик члана Одбора Ђура Перића и Дијана Радовић, заменик члана Одбора Томе Филе.

 Седници нису присуствовали чланови Одбора Дубравка Краљ и Јован Палалић, нити њихови заменици.

 Седници су присуствовали и представници: Јелена Благојевић, државни секретар у Министарству пољопривреде, шумарства и водопривреде, Миланка Давидовић и Глигорије Веселиновић, саветници у Сектору међународне сарадње у Министарству пољопривреде, шумарства и водопривреде, Зоран Лазаров, помоћник министра у Министарству унутрашњих послова и начелник Сектора за међународну сарадњу, европске послове и планирање.

На предлог председника, Одбор је једногласно (15 гласова за) усвојио следећи

**Д н е в н и р е д:**

- Усвајање записника 22. седнице Одбора -

1. Разматрање Предлога закона о потврђивању Конвенције о трговини житарицама, 1995, који је поднела Влада (број 011-284/21 од 19. фебруара 2021. године), у начелу;

2. Разматрање Предлога закона о потврђивању Споразума између Владе Републике Србије и Владе Државе Палестине у области безбедносне сарадње, који је поднела Влада (број 011-283/21 од 19. фебруара 2021. године), у начелу.

Пре преласка на одлучивање о тачкама дневног реда, Одбор је једногласно (15 гласова за), без примедаба, усвојио записник 22. седнице Одбора.

 **Прва тачка дневног реда:** Разматрање Предлога закона о потврђивању Конвенције о трговини житарицама, 1995, који је поднела Влада (број 011-284/21 од 19. фебруара 2021. године), у начелу

 У дискусији су учествовали Јелена Благојевић, државни секретар у Министарству пољопривреде, шумарства и водопривреде и Илија Матејић, члан Одбора.

Одбор је размотрио Предлог закона о потврђивању Конвенције о трговни житарицама, 1995, који је поднела Влада у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (15 гласова за).

За известиоца Одбора на седници Народне скупштине одређен је председник Одбора.

**Друга тачка дневног реда.** Разматрање Предлога закона о потврђивању Споразума између Владе Републике Србије и Владе Државе Палестине у области безбедносне сарадње, који је поднела Влада (број 011-283/21 од 19. фебруара 2021. године), у начелу

Одбор је размотрио Предлог закона о потврђивању Споразума између Владе Републике Србије и Владе Државе Палестине у области безбедносне сарадње, који је поднела Влада у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (15 гласова за).

За известиоца Одбора на седници Народне скупштине одређен је председник Одбора.

 Седница је завршена у 12,15 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић Јелена Жарић Ковачевић